CELEX: 32011D0827
Language: hu
Date: 2011-11-30 00:00:00
Title: 2011/827/EU: A Tanács végrehajtási határozata ( 2011. november 30. ) az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról

13.12.2011   
            
            
               HU
            
            
               Az Európai Unió Hivatalos Lapja
            
            
               L 329/7
            
         A TANÁCS VÉGREHAJTÁSI HATÁROZATA
   (2011. november 30.)
   az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról
   (2011/827/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendeletre (1) és különösen annak 3. cikke (2) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács Írország kérésére pénzügyi támogatást nyújtott az országnak (2011/77/EU végrehajtási határozat (2)), amelynek célja a bizalom visszaállítására, a gazdaság fenntartható növekedéséhez való visszatérés lehetővé tételére, valamint Írország, az euroövezet és az Unió pénzügyi stabilitásának megőrzésére irányuló határozott gazdasági és pénzügyi reformprogramhoz való hozzájárulás.
            
         
               (2)
            
            
               A 2011/77/EU végrehajtási határozat 3. cikkének (9) bekezdésével összhangban a Bizottság a Nemzetközi Valutaalappal közösen és az Európai Központi Bankkal (EKB) együttműködésben elvégezte az ír hatóságok által az egyeztetett intézkedések végrehajtása terén elért előrelépésre, valamint az intézkedések eredményességére és gazdasági-társadalmi hatására vonatkozó negyedik értékelést.
            
         
               (3)
            
            
               A további kötelezettségkezelési eljárások és az alárendelt, hitelviszonyt megtestesítő értékpapírokhoz kapcsolódó fedezeti ügyletek lezárása által elért nyereségnek köszönhetően a Bank of Ireland továbbra is fennálló tőkekövetelménye 500 millió EUR összegről 350 millió EUR összegre csökkent.
            
         
               (4)
            
            
               Az ír hatóságok kérelmezték, hogy az érdekeltekkel folytatott átfogó konzultáció lehetővé tételének érdekében hosszabbítsák meg a szövetkezeti hitelintézeti ágazatra vonatkozó szabályozási keret megerősítését célzó jogszabály megalkotásának határidejét 2012 második negyedévének végéig. Ez idő alatt a hatóságok – a pénzügyi stabilitás érdekében – hozzálátnak a legnagyobb gondokkal küzdő hitelszövetkezeteket érintő hiányosságok megszüntetéséhez, egyidejűleg fenntartva a betétek védelmét.
            
         
               (5)
            
            
               Az ír hatóságok kérelmezték, hogy az érdekeltekkel folytatott átfogó konzultáció lehetővé tételének érdekében hosszabbítsák meg a költségvetési felelősségről szóló, a Stabilitási és Növekedési Paktum megerősítését célzó közelmúltbéli intézkedések jogszabályba foglalására irányuló tervezett törvény kidolgozásának határidejét 2012 első negyedévének végéig.
            
         
               (6)
            
            
               E fejlemények és megfontolások ismeretében a 2011/77/EU végrehajtási határozatot módosítani kell,
            
         ELFOGADTA EZT A HATÁROZATOT:
   1. cikk
   A 2011/77/EU végrehajtási határozat 3. cikke a következőképpen módosul:
   
               1.
            
            
               a (7) bekezdés g) pontja helyébe a következő szöveg lép:
               
                           „g)
                        
                        
                           a hazai bankok feltőkésítése 2011. július végéig (az Irish LIFE & Permanent és a Bank of Ireland esetében a várható eszközértékesítések és kötelezettségkezelési eljárások miatti megfelelő kiigazítástól függően), a 2011. évi prudenciális likviditási értékelés (Prudential Liquidity Assessment Review – PLAR) és a szavatolótőke-megfelelőségi felülvizsgálat (Prudential Capital Assessment Review – PCAR) Central Bank of Ireland által 2011. március 31-én bejelentett megállapításaival összhangban. A további tehermegosztás lehetővé tétele érdekében a Bank of Ireland feltőkésítésének utolsó, 0,35 milliárd EUR összegű szakaszának teljesítésére 2011 végéig kerül sor, az Irish LIFE & Permanent esetleges további feltőkésítése pedig a biztosítási ág értékesítését követően történik.”
                        
                     
         
               2.
            
            
               A (7) bekezdésben az e) és a p) pontot el kell hagyni.
            
         
               3.
            
            
               A (8) bekezdés a következő pontokkal egészül ki:
               
                           „d)
                        
                        
                           jogszabályok előterjesztése az Oireachtas-nak (parlament) a szövetkezeti hitelintézetek megerősített szabályozási kerettel való ellátása érdekében, amely többek között hatékonyabb irányítási és szabályozási követelményeket tartalmaz;
                        
                     
                           e)
                        
                        
                           a hiteles költségvetési stratégiát érvényesítő és a költségvetési keretet erősítő intézkedések elfogadása. Írország elfogadja és végrehajtja azt a költségvetési szabályt, amelynek értelmében 2011–2015 között a nem tervezett további bevételeket a hiány és az adósság csökkentésére kell fordítani. Írország a költségvetési felelősségről szóló törvényt fogad el, amely többek között a középtávú költségvetési keretre vonatkozó, minden területen kötelező többéves kiadási felső határértékeket meghatározó rendelkezéseket és költségvetési szabályokat tartalmaz, valamint biztosítja a költségvetési tanácsadó testület függetlenségét. Ennek során tekintettel van az uniós szintű, felülvizsgált gazdaságirányítási reformokra, valamint a már folyamatban lévő reformokra.”
                        
                     
         2. cikk
   Ennek a határozatnak Írország a címzettje.
   3. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2011. november 30-án.
      
         
            a Tanács részéről
         
         
            az elnök
         
         J. VINCENT-ROSTOWSKI
      
   
   
      (1)  HL L 118., 2010.5.12., 1. o.
   
      (2)  HL L 30., 2011.2.4., 34. o.